open-index/open-wikipedia-markdown huggingface dataset:
Birao

**Birao** on Vakagan prefektuurin pääkaupunki Keski-Afrikan tasavallassa. Se sijaitsee tasavallan pohjoisosassa. Vuonna 2004 kaupungin asukasluvuksi arvioitiin noin 22&nbsp;000, mutta vuonna 2007 kaupunki oli lähes autio hallituksen joukkojen ja kapinallisten rajujen yhteenottojen seurauksena, kun kaupungin asukkaat pakenivat taisteluja. 

Tšad valloitti kapinallisten hallitseman Biraon vuonna 2010 ja luovutti sen YK:n rauhanturvajoukoille.

Biraossa on lentoasema (IATA: **IRO**, ICAO: **FEFI**).

## Lähteet

## Aiheesta muualla
Christa Helm

**Christa Helm** (oik. **Sandra Lynn Wohlfeil**, 11. marraskuuta 1949 Milwaukee, Wisconsin, Yhdysvallat – 12. helmikuuta 1977 West Hollywood, Los Angeles, Kalifornia, Yhdysvallat) oli yhdysvaltalainen näyttelijä. Hän alkoi seurustella vuonna 1965 Gary Clementsin kanssa, ja heille syntyi yksi lapsi. Lyhyeksi jääneen uransa aikana Helm ehti näytellä elokuvissa *[[Legacy of Satan]]* (1974) ja *[[Let’s Go for Broke]]* (1974) sekä televisiosarjoissa *[[Starsky ja Hutch]]* ja *[[Wonder Woman (televisiosarja)|Wonder Woman]]*. Helmikuussa 1977 hän kuoli 27-vuotiaana selvittämättömäksi jääneen väkivaltarikoksen uhrina.

## Aiheesta muualla
*
Toploader

**Toploader** oli englantilainen rockyhtye Eastbournesta, joka perustettiin vuonna 1997. Toploader tunnetaan parhaiten King Harvestin "Dancing in the Moonlight" -kappaleen coverista, josta tuli maailmanlaajuinen hitti.

## Diskografia
### Studioalbumit
* Onka's Big Moka (1999)
* Magic Hotel (2002)
* Only Human (2011)
* Seeing Stars (2017)

### Kokoelmat
* Dancing in the Moonlight – The Best of Toploader (2009)

### Singlet
* Achilles Heel (1999)
* Let the People Know (1999)
* Dancing in the Moonlight (2000)
* Just Hold On (2000)
* Only for a While (2001)
* Time of My Life (2002)
* Some Kind of Wondful (2002)
* Never Stop Wondering (2011)
* A Balance to All Things (2011)
* She Said (2011)
* Turn It Around (2013)
* This is the Night (2013)
* Roll with the Punches (2017)

## Aiheesta muualla
Bambi Allen

**Bambi Allen** (oik. **Rosalie Erbsen**, 2. toukokuuta 1938 Illinois, Yhdysvallat – 21. tammikuuta 1973 Los Angeles, Kalifornia) oli yhdysvaltalainen näyttelijä, jonka näyttelijänura sijoittui 1960-luvun lopulta 1970-luvun alkuun.

Bambi Allen kuoli syöpään 21. tammikuuta vuonna 1973.
Naamioseeprapeipot

**Naamioseeprapeipot** (*Poephila*) on loistopeippojen heimoon kuuluva varpuslintusuku. Naamioseeprapeippojen sukuun kuuluu BirdLifen mukaan kolme lajia.

## Naamioseeprapeippoihin kuuluvia lajeja
* Naamioseeprapeippo (*Poephila personata*)
* Nyökyttäjäpeippo (*Poephila cincta*)
* Suippopyrstöpeippo (*Poephila acuticauda*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Poephila
Ida Ljungqvist

**Ida Ljungqvist** (s. 27. syyskuuta 1981 Tansania) on valokuvamalli ja Playboy-tyttö.

Ljungqvist oli Playboyn marraskuun 2008 *Playmate of the Month* ja vuoden 2009 Playmate of the Year ollen näin lehden historian 50. PMOY -voittaja.

Ljungqvist syntyi Tansaniassa ruotsalaiselle isälle ja tansanialaiselle äidille. Hän on kaikkien aikojen ensimmäinen Afrikassa syntynyt playmate. Isänsä UNICEFille työskentelyn vuoksi Ljungqvist on matkustellut paljon etenkin lapsena: hän on asunut 13 maassa, muun muassa Zimbabwessa ja Vietnamissa. Ljungqvist puhuu englantia, ruotsia ja swahilia.

## Lähteet
*Viihdeuutiset - Mtv3.fi

### Viitteet

## Aiheesta muualla

*Ida Ljungqvist Playboy.com:issa
Pöytätenniksen maailmanmestaruuskilpailut 2009

**Pöytätenniksen maailmanmestaruuskilpailut 2009** kilpailtiin Jokohamassa, Japanissa 28. huhtikuuta – 5. toukokuuta. Lajeina olivat miesten kaksinpeli, naisten kaksinpeli, miesten nelinpeli, naisten nelinpeli ja sekanelinpeli. Kiina voitti kaikki mestaruudet.

## Miesten kaksinpeli

## Naisten kaksinpeli

## Miesten nelinpeli

**Loppuottelu:**

** [[Chen Qi]] /  [[Wang Hao (pöytätennispelaaja)|Wang Hao]]** –  Ma Long /  Xu Xin 6–11, 13–11, 13–11, 11–5, 11–9

## Naisten nelinpeli

**Loppuottelu:**

** [[Guo Yue]] /  [[Li Xiaoxia]]** –  Ding Ning /  Duo Yan 11–8, 12–10, 11–4, 3–11, 11–7

## Sekanelinpeli

**Loppuottelu:**

** [[Li Ping]] /  [[Cao Zhen]]** –  Zhang Jike /  Mu Zi 11–6, 4–11, 11–7, 9–11, 13–11, 11–8

## Lähteet
* MM-kisojen virallinen sivusto  

### Viitteet
Kai Halmevaara

**Kai Yrjö Halmevaara** (9. huhtikuuta 1916 Rauma – 17. huhtikuuta 2000 Helsinki) oli suomalainen yleisesikuntaupseeri ja kenraaliluutnantti, joka toimi toisessa maailmansodassa ilmatorjuntaupseerina sekä rauhan aikana Pääesikuntassa materiaalisen puolustuskyvyn kohottajana ja viimeiset palvelusvuotensa Etelä-Suomen sotilasläänin komentajana.

Halmevaara pääsi ylioppilaaksi Helsingin normaalilyseosta vuonna 1936. Hän valmistui upseeriksi Kadettikoulusta vuonna 1939 ja yleisesikuntaupseeriksi Sotakorkeakoulusta vuonna 1951. Hän suoritti Helsingin yliopistossa lainopin kandidaatin tutkinnon vuonna 1957.

Talvisodassa Halmevaara palveli jaosjohtajana Ilmatorjuntarykmentti 1:ssä sekä jatkosodassa it-patterin päällikkönä 1941-1942, Ilmatorjuntarykmentti 2:n koulutustoimiston päällikkönä 1942-1943 sekä upseerikurssien johtajana Ilmatorjuntakoulussa 1944. Sodan jälkeen hän toimi Ilmatorjuntarykmentti 2:ssa koulutus- ja järjestelyupseerina. 

Sotakorkeakoulusta valmistuttuaan Halmevaara palveli pitkään Pääesikunnan operatiivisella osastolla ja sotatalousosastolla. Operatiivisen osaston toimistoupseerina hän oli 1951-1953. Jälleen Ilmatorjuntakoulun upseerikurssin johtajana hän oli 1953-1955. Pääesikunnan operatiivisen osaston toimistoesiupseerina ja aselajitoimiston päällikkönä hän palveli 1955-1960. Sotataloustoimiston päällikkönä Halmevaara palveli 1960-1965. Hän oli pääesikunnan järjestelyosaston päällikkö vuosina 1965–1966 ja sotatalousosaston päällikkö vuosina 1966–1967. Vuonna 1967 hänet nimitettiin sotatalouspäälliköksi ja seuraavana vuonna päämajamestariksi. Hän oli merkittävässä roolissa taisteluvälinehankintojen avaamisessa Neuvostoliitosta.

Halmevaara nimitettiin vuonna 1969 Etelä-Suomen sotilasläänin komentajaksi, josta hän siirtyi reserviin vuonna 1976. Vuosina 1975–1985 hän toimi Korkeimman oikeuden sotilasjäsenenä.

Ylennykset: vänrikki 1939, luutnantti 1940, kapteeni 1943, majuri 1953, everstiluutnantti 1959, eversti 1965, kenraalimajuri 1967, kenraaliluutnantti 1971. 

## Lähteet
* 
* 
* https://runeberg.org/kuka/1978/0175.html
Oscar Ohlis

**Erik Oscar Bengtsson Ohlis** (s. 13. toukokuuta 1983 Vöyri) on entinen suomalainen poliitikko. Hänen puolueensa oli Suomen ruotsalainen kansanpuolue (RKP).

Nykyään Ohlis työskentelee Kuntaliitossa kehittämispäällikkönä. 

Ohlis on RKP:n nuorisojärjestön Svensk Ungdomin entinen puheenjohtaja. Hän toimi tehtävässä huhtikuusta 2008 alkaen, voitettuaan järjestön liittokokouksen äänestyksessä istuvan puheenjohtajan Minna Lindbergin äänin 63–44. Vuonna 2009 hänet valittiin uudelleen. Hän ei pyrkinyt enää toiselle jatkokaudelle liittokokouksessa 2010, jossa hänen seuraajakseen valittiin Fredrika Åkerö. Ennen puheenjohtajuuttaan Ohlis toimi Svensk Ungdomin varapuheenjohtajana vuosina 2007–2008, järjestön Vöyrin paikallisosaston puheenjohtajana vuosina 2006–2008 ja järjestön Pohjanmaan piirin puheenjohtajana vuonna 2006.

Ohlis kirjoitti ylioppilaaksi vuonna 2002 Vöyrin yhteislukiosta () ja samasta vuodesta alkaen hän opiskeli Åbo Akademin Vaasan kampuksella, pääaineenaan sosiaalipolitiikka ja sivuaineinaan julkishallinto ja sosiologia. Hän valmistui valtiotieteiden maisteriksi vuonna 2011. Vuonna 2007 hän toimi Åbo Akademin ylioppilaskunnan Vaasan osaston hallituksen puheenjohtajana. 

Ohlis oli vuosina 2009–2011 Vaasan kaupunginvaltuuston jäsen. Hän sai kunnallisvaaleissa 2008 179 ääntä. Hän erosi kaupunginvaltuuston jäsenyydestä muutettuaan Helsinkiin. Myös hänen tätinsä Ulla Granfors ja isoisänsä Thor Österholm ovat toimineet Vaasan kaupunginvaltuutettuina, jälkimmäinen yli neljänkymmenen vuoden ajan vuoteen 2008 asti. Ohlisin kaksoisveli Victor ja äiti Karita ovat puolestaan Vöyrin kunnanvaltuuston jäseniä. 

Ohlis oli ehdolla europarlamenttivaaleissa 2009.

## Lähteet
*Oscar Ohlisin verkkosivut  
### Viitteet
Chantal Akerman

**Chantal Akerman** (6. kesäkuuta 1950 – 5. lokakuuta 2015) oli belgianjuutalainen elokuvaohjaaja ja taiteilija. Hän on tunnettu ”hyperrealistisesta” tyylistään. Akermanin tunnetuin elokuva on *[[Jeanne Dielman|Jeanne Dielman, 23 quai du Commerce, 1080 Bruxelles]]* vuodelta 1975. Vuonna 2018 BBC:n kansainvälinen asiantuntijaraati äänesti sen kaikkien aikojen 20 parhaan ei-englanninkielisen elokuvan joukkoon.

## Elämä

Akermanin isovanhemmat ja hänen äitinsä lähetettiin Auschwitziin, mutta vain hänen äitinsä tuli takaisin. 

Akerman kuoli 5. lokakuuta 2015 Pariisissa. *[[Le Monde]]* -lehden mukaan Akerman surmasi itsensä.

## Lähteet

## Kirjallisuutta
* haastattelu ja kaksi artikkelia Chantal Akermanista, *Filmihullu* 4/1991.
* kaksi artikkelia Chantal Akermanista, *Filmihullu* 3/2017.

## Aiheesta muualla
* Chantal Akermanin muistokirjoitus Helsingin Sanomissa.
Ann Lindsay Wynyard

**Ann Lindsay Wynyard** on tiibetinspanielien kasvattaja.

Wynyard kirjoitti ensimmäisen kirjansa *The Dog Directory Guide to the Tibetan Spaniel, The Dog Directory* vuonna 1974 pitkälti omiin käytännön kokemuksiinsa perustuen. Hän käsitteli kirjassaan muun muassa tiibetinspanielin hoitoa, ruokintaa ja pentujen kasvattamista. Vuonna 1980 kirjasta julkaistiin täydennetty painos, johon oli lisätty muun muassa Pohjoismaiden ja Amerikan alueen tiibetinspanielien historiaa. Uuden painoksen nimeksi tuli *The Dog Directory Guide to Owning a Tibetan Spaniel, The Dog Directory*. Vuonna 1986 ilmestyi *The Tibetan Spaniel Handbook*, jonka Wynyard kirjoitti Jeanne Holsapplen kanssa. Siinä pääpaino on tiibetinspanielin amerikkalaisessa historiassa, mutta kirjassa käsitellään myös tiibetinspanielin historiallista taustaa, sen historiaa Englannissa ja rotumääritelmää.

Wynyardin teokset tekivät omalta osaltaan hänet tunnetuksi tiibetinspanielien harrastajien keskuudessa ympäri maailman jo 1970- ja 1980-luvuilla. Ann Lindsay Wynyard oli Phyllis M. Mayhew’n ohella yksi ensimmäisistä, jotka kirjoittivat varsinaisesti tiibetinspanieleista.
Lagwagon

**Lagwagon** on yhdysvaltalainen punk-yhtye, joka on perustettu vuonna 1990 Kalifornian Goletassa, Yhdysvalloissa. Yhtye on julkaissut yhteensä 10 albumia Fat Wreck Chords -levy-yhtiön kautta. Niistä seitsemän on studioalbumia, yksi EP, yksi livealbumi ja yksi kokoelma mm. B-puolen julkaisuja ja demoja. Yhtyeen laulaja Joey Cape kuuluu myös yhtyeisiin Me First and the Gimme Gimmes, The Playing Favorites ja Bad Astronaut.

## Diskografia

### Studioalbumit
* Duh - 1992
* Trashed - 1994
* Hoss - 1995
* Double Plaidinum - 1997
* Let's Talk About Feelings - 1998
* Blaze - 2003
* Resolve - 2005
* Hang - 2014
* Railer - 2019

### EP:t
* Tragic Vision b/w Angry Days - 1992
* Brown Eyed Girl - 1994
* A Feedbag of Truckstop Poetry - 2000
* I Think My Older Brother Used to Listen to Lagwagon - 2008

### Livealbumit
* Live in a Dive - 2005

### Muut albumit
* Let's Talk About Leftovers - 2000

## Aiheesta muualla
*Lagwagonin viralliset sivut
Raili Hoviniemi

**Raili Hillevi Lampinen** (o.s. **Hoviniemi**, 13. toukokuuta 1936 Joensuu – 2018) oli suomalainen telinevoimistelija ja uimahyppääjä.

Hoviniemi sijoittui Helsingin kesäolympialaisissa 1952 yhteisvoimistelukilpailussa viidenneksi, telinevoimistelun joukkuekilpailussa 13:nneksi, 8-ottelussa 102:nneksi, puomilla 66:nneksi, permannolla 101:nneksi, nojapuilla 114:nneksi ja hypyssä 116:nneksi. Hän osallistui MM-kilpailuihin vuonna 1954.

”Sesse” Hoviniemi edusti seuratasolla Helsingin Voimistelijoita ja Helsingin Telinetyttöjä. Hän saavutti SM-hopeaa vuonna 1954 ja SM-pronssia 1955. Vuosina 1951–1956 hän kilpaili kolmessa maaottelussa Ruotsia ja Neuvostoliittoa vastaan.

Hoviniemi kilpaili myös uimahyppääjänä edustaen Helsingfors Simsällskapia. Hän osallistui Pohjoismaiden mestaruuskilpailuihin vuonna 1955 ja voitti Suomen mestaruuden ponnahduslautahypyissä vuosina 1955 ja 1957 sekä kerroshypyissä vuosina 1956 ja 1957.

Hoviniemi kuoli vuonna 2018. Hänet on haudattu Hietaniemen hautausmaalle.

## Lähteet
* 
* 

### Viitteet
Purjehdus kesäolympialaisissa 1936

**[[Kesäolympialaiset 1936|Berliinin kesäolympialaisissa 1936]]** kilpailtiin purjehduksessa 4. - 12. elokuuta neljässä eri veneluokassa. Kilpailupaikkana toimi Kielin kaupungin satama Itämeren lounaisosassa.

## Mitalistit

## Tulokset
### Olympic monotype

### Star

### 6mR

### 8mR

## Mitalitaulukko

## Lähteet
*Olympiamitalistitietokanta www.olympic.org:issa
Records Are Forever

**Records Are Forever** on Don Johnson Big Bandin 6. toukokuuta 2009 julkaistu järjestyksessään neljäs albumi. Albumilta on julkaistu singlenä *[[L.L.H]]* ja *[[Running Man (kappale)|Running Man]]*. L.L.H-singlestä julkaistiin  musiikkivideo. Bändin mukaan albumi sisältää enemmän rock- ja R&B-tyylistä musiikkia. Records Are Forever -albumilla on kuultavissa useiden vierailevien artistien taidonnäytteitä. Esimerkiksi kappaleella *Rush* laulaa myös Anna Abreu.

Albumi nousi Suomen virallisen listan sijalle 10.

## Kappaleet
#
#
#
#
#
#
#
#
#
#
#
#
#

## Kokoonpano
* Tommy Lindgren – laulu
* Johannes Laiho – piano, sähköpiano, urut, melodika, syntetisaattorit, äänittäjä, miksaaja
* Kari Saarilahti – sähkökitara, akustinen kitara, bassokitara, rummut, äänittäjä, miksaaja
* Pekka Mikkonen – huilu, saksofoni

### Vierailevat muusikot
* Juuso Hannukainen – lyömäsoittimet (kappaleet 1–7, 9, 10 ja 12)
* Tero Rantanen – lyömäsoittimet (kappaleet 1–5 ja 8–10)

### Tuotanto
* Teemu Korpipää – äänittäjä
* Svante Forsbäck – masteroija
* Matti Sipiläinen – graafinen ohjaus, design
* Heidi Strengell – valokuvat

## Arvostelut
* Desibeli.net: 
* Dome.fi: 
* Rumba: *positiivinen*
* Soundi: 

## Listasijoitukset

## Aiheesta muualla
* Records Are Forever discogs.com -sivustolla

## Lähteet
HMS Cleopatra (33)

**HMS Cleopatra** (viirinumero 33) oli Britannian kuninkaallisen laivaston Dido-luokan ilmatorjuntaristeilijä.

## Valmistus

Alus  tilattiin osana vuoden 1938 laivasto-ohjelmaa Hawthorn Leslie and Companyn telakalta, missä köli laskettiin 5. tammikuuta 1939. Alus laskettiin vesille 27. maaliskuuta 1940 ja otettiin palvelukseen 5. joulukuuta 1941.

## Palvelus
Alkuvuodesta 1942 alus siirrettiin Gibraltarille. Se purjehti 9. helmikuuta Maltalle, missä alus välittömästi vaurioitui lentopommin osumasta. Korjausten yhteydessä alukselta poistettiin puolentuuman ilmatorjuntakonekiväärit, jotka korvattiin viidellä yksiputkisella 20 millimetrin ilmatorjuntatykillä. Korjausten jälkeen alus siirtyi maaliskuun alussa Välimeren laivastoon Aleksandriaan, missä se liitettiin 15. risteilijäviirikköön. Viirikön mukana alus osallistui toiseen Syrtinlahden taisteluun.

Kesäkuussa alus suojasi saattueita operaatioissa Harpoon/Vigorous ja elokuussa tulitti Rhodoksen maakohteita osana operaatio Pedestalia. Alus liitettiin tammikuussa 1943 Force K:hon ja sijoitettiin Maltalle ja edelleen Force Q:hon Bôneen (nyk. Annaba). Kummassakin yksikössä aluksen tehtävänä oli estää akselivaltojen saattueiden kulku Pohjois-Afrikan ja Italian välillä.

*Cleopatra* liitettiin 12. risteilijäviirikköön, jonka mukana se osallistui kesäkuussa Sisilian maihinnousuun, jossa alus tuki tykkitulella maihinnousseiden maavoimien taistelua. Maihinnousun vuoksi aluksen ilmatorjuntaa oli vahvistettu kuudennella 20 millimetrin tykillä. Alukseen osui 16. heinäkuuta Italian laivaston sukellusveneen *Dandolon* laukaisema torpedo, joka aiheutti suurta tuhoa. Alukselle tehtiin tilapäiskorjaukset Maltalla, ja se purjehti lokakuussa Yhdysvaltoihin Philadelphiaan varsinaisia korjauksia varten.

Telakalla tehtyjen korjausten aikana alukselta poistettiin Q-torni ja neljä 20 millimetrin ilmatorjuntatykkiä. Alukselle asennettiin neliputkinen kahdennaulan ilmatorjuntatykki Q-tornin paikalle, ja sille asennettiin lisäksi viisi kaksiputkista 20 millimetrin ilmatorjuntatykkiä. *Cleopatra* palasi telakalta marraskuussa 1944, ja se siirrettiin 1945 Itä-Intian osastoon, jossa alus oli syyskuussa ensimmäinen takaisin vallattuun Singaporeen purjehtinut sotalaiva.

Sodan päätyttyä alus oli 5. risteilijäviirikössä Itä-Intian osastossa, kunnes palasi 7. helmikuuta 1946 Portsmouthiin huoltoon. Aluksen palattua palvelukseen se liitettiin Kotilaivaston 2. risteilijäviirikköön, mistä se siirrettiin 1951 Välimerelle. Alus palasi 12. helmikuuta 1953 Chathamiin palveluksesta poistettavaksi. *Cleopatra* saapui 15. joulukuuta 1958 Cashmorelle Newportiin romutettavaksi.

## Lähteet
*

### Viitteet
Recess: All Growed Down

**Recess: All Growed Down** on *[[Disneyn Välitunti]]* -piirrossarjaan pohjautuva animaatioelokuva, jonka tuotti Walt Disney Television Animation. Se sai ensi-iltansa vuonna 2003.

## Lähteet

## Aiheesta muualla
*
HMS Dido (37)

**HMS Dido** (viirinumero 37) oli Britannian kuninkaallisen laivaston Dido-luokan ilmatorjuntaristeilijä.

## Valmistus

Alus tilattiin vuoden 1936 laivasto-ohjelmassa Cammell Lairdin telakalta, missä köli laskettiin 26. lokakuuta 1937. Alus laskettiin vesille 18. heinäkuuta 1939 ja otettiin palvelukseen 30. syyskuuta 1940.

## Palvelus
Palvelukseen otettaessa alus liitettiin Kotilaivaston 15. risteilijäviirikköön. Marraskuussa 1940 se osallistui *[[HMS Jervis Bay]]n* upottaneiden Saksan laivaston alusten etsintään. Alus siirrettiin huhtikuussa 1941 täydennyksenä Välimeren laivastoon.

Alus osallistui tapahtumiin Kreetan vesillä ja Punaisella merellä. Kreetan taisteluissa siihen osui ilmahyökkäyksessä pommi, jonka aiheuttamat vauriot korjattiin tilapäisesti Durbanissa ja Simonstownissa ennen siirtoa Yhdysvaltoihin Brooklynin laivastontelakalle. Alus saapui 10. elokuuta telakalle ja poistui sieltä 3. joulukuuta.

Telakalla aluksen Q-tornin paikalla ollut nelituumainen korvattiin kaksiputkisella 5,25 tuuman tykkitornilla. Lisäksi puolen tuuman konekiväärit korvattiin viidellä yksiputkisella 20 millimetrin ilmatorjuntatykkiä.

*Dido* palasi Välimerelle suojaamaan Maltan saattueita, otti osaa Sirten toiseen taisteluun sekä  tulitti Pohjois-Afrikan rannikon kohteita. Alus liitettiin tammikuussa 1943 Bônen niemimaalle sijoitettuun Force Q:hon. Alus palasi huhtikuussa Englantiin huollettavaksi.

Huollon aikana aluksella korvattiin kolme yksiputkista neljällä kaksiputkisella 20 millimetrin ilmatorjuntatykillä. Samalla tutkajärjestelmää täydennettiin tyyppien 272, 282, 284 ja 285 tutkilla.

Kesäkuussa alus palasi palvelukseen Välimerelle Sisilian maihinnousuun, Anzion maihinnousuun ja tulitukitehtäviin pitkin Italian rannikkoa. Alus liitettiin elokuussa osastoon, joka tuki maihinnousua Etelä-Ranskaan (operaatio Dragoon), mistä vapauduttuaan se palasi Englantiin. Alus palveli pohjoisilla merialueilla ja Norjan rannikolla sodan loppuun.

Sodan jälkeen alus liitettiin 10. risteilijäviirikköön ollen huollettavana maaliskuusta elokuuhun 1946. Palvelukseen palatessaan alus liitettiin 2. risteilijäviirikköön, kunnes poistettiin lokakuussa 1947 palveluksesta. Alus sijoitettiin Gairlochin reserviin, mistä se siirrettiin 1951 edelleen Portmouthin reserviin. Alus saapui 18. heinäkuuta 1957 T. W. Wardille Barrow-in-Furnessiin romutettavaksi.

## Lähteet
*

### Viitteet
HMS Euryalus (42)

**HMS Euryalus** (viirinumero 42) oli Britannian kuninkaallisen laivaston Dido-luokan ilmatorjuntaristeilijä.

## Valmistus

Alus tilattiin osana vuoden 1936 laivasto-ohjelmaa Chathamin telakalta, missä köli laskettiin 21. lokakuuta 1937. Alus laskettiin vesille 6. kesäkuuta 1939 ja otettiin palvelukseen 30. kesäkuuta 1941.

## Palvelus
Syyskuussa alukselta poistettiin puolentuuman ilmatorjuntakonekiväärit ja niiden tilalle asennettiin viisi yksiputkista 20 millimetrin ilmatorjuntatykkiä. *Euryalus* saapui syyskuussa 1941 Välimeren laivastoon ja liitettiin Aleksandriaan sijoitettuun 15. risteilijäviirikköön. Alus osallistui kaikkiin suuriin Maltan saattueisiin, ensimmäiseen ja toiseen Syrtinlahden taisteluun sekä Pohjois-Afrikan rannikon maakohteiden pommituksiin. Aluksen kevyttä ilmatorjuntaa vahvennettiin syyskuussa 1942 lisäämällä kaksi yksiputkista 20 millimetrin ilmatorjuntatykkiä. Alus siirrettiin tammikuussa 1943 osaksi Bonen niemimaalle perustettavaa Force K:ta, jonka mukana se tuki Tunisian taisteluita. Alus tulitti touko-kesäkuussa Pantellerian maakohteita.

Alukselta poistettiin vuoden 1943 puolessa välissä kaksi yksiputkista 20 millimetrin ilmatorjuntatykkiä, joiden tilalle asennettiin neljä kaksiputkista 20 millimetrin ilmatorjuntatykkiä. Samalla aluksen tutkajärjestelmää päivitettiin korvaamalla tyypin 279 tutka tyyppien 272, 281, 282 ja 285 tutkilla.

*Euryalus* osallistui Sisilian maihinnousun ja myöhemmin Salernon maihinnousun tukemiseen yhdessä 12. risteilijäviirikön kanssa. Alus oli osa Force V:tä, joka oli muodostettu saattuetukialusryhmän ympärille. Salernon maihinnousun päätyttyä alus palasi lokakuussa 1943 Englantiin huollettavaksi.

Huollon aikana aluksen Q-torni korvattiin neliputkisella kaksinaulaisella ja kahdella kaksiputkisella 20 millimetrin ilmatorjuntatykillä. Tutkajärjestelmästä poistettiin tyyppien 271 ja 272 tutkat, joiden sijaan asennettiin tyyppien 279b, 277 ja 293 tutkat.

Palvelukseen alus palasi heinäkuussa 1944, jolloin se liitettiin Kotilaivastoon suojaamaan Norjan rannikolle suunnattuja iskuja, kunnes se marraskuussa valmistautui siirtymään Kaukoitään.

Vuoden lopulla alus lähti Kaukoitään ja se saapui 16. tammikuuta 1945 Trincomaleehen Ceylonilla, missä se liitettiin Brittiläisen Tyynenmeren laivaston 5. risteilijäviirikköön. Tyynellä valtamerellä alus oli maaliskuusta toukokuuhun suojaamassa iskuja Sakashima Guntoon, Okinawalle. Alus tulitti Japanin kotisaarten kohteita sodan viimeisinä viikkoina ennen purjehdustaan Kiinan merelle, jossa se osallistui Hongkongin haltuunottoon. Alus palasi 17. helmikuuta 1946 Sheernessiin ja se siirrettiin reserviin. Alus siirrettiin huollettavaksi elokuussa 1947 ja se palasi telakalta tammikuussa 1948.

Palvelukseen alus palasi 20. helmikuuta ja se siirrettiin Välimeren laivaston 1. risteilijäviirikköön, jossa se palveli kesään 1952. Alus palveli 1952-1954 6. risteilijäviirikössä Etelä-Atlantilla, mistä se palasi 19. syyskuuta 1954 Devonportiin poistettavaksi palveluksesta.

Oltuaan jonkin aikaa reservissä *Euryalus* siirrettiin poistolistalle ja se saapui 18. heinäkuuta 1959 Hughes Bolkowille Blythiin romutettavaksi.

## Lähteet
*

### Viitteet
Amir Akrout

**Amir Akrout** (, s. 14. toukokuuta 1983 Sfax, Tunisia) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa Stade Gabésienia.

## Ura
Akrout aloitti uransa kotikaupungissaan aluksi CS Sfaxien junioreissa, josta hän siirtyi toiseen paikalliseen seuraan Sfax Railways Sportsiin. Joukkue ei kuitenkaan ollut lupaava seura ammattilaisuran kannalta ja hän siirtyi vuonna 2005 pääsarjassa pelaavaan Stade Tunisieniin. Uudessa seurassa Akrout nousi julkisuuteen Tunisiassa kaudella 2006–2007 ja erityisesti kaudella 2007–2008, jolloin hän oli kuudella maalilla toiseksi paras maalintekijä Tunisian pääsarjassa 14 ottelun jälkeen. Tämä herätti myös mielenkiintoa eurooppalaisissa seuroissa ja Akrout siirtyi tammikuussa 2008 puolen vuoden lainasopimuksella saksalaiseen SC Freiburgiin. Saksassa vietetyn ajan päätteeksi hän onnistui kerran maalinteossa ensimmäisessä ottelussaan Paderbornia vastaan. Lainan päätyttyä Freiburg ei halunnut jatkaa hyökkääjän sopimusta pelaajan palkka vaatimusten myötä ja Akrout siirtyi elokuussa 2008 vuoden mittaisella lainasopimuksella saudiarabialaiseen Al-Wahdaan, jossa hän teki kauden aikana pääsarjassa yhdeksän maalia. Lainasopimuksen päätyttyä Akrout palasi takaisin kotimaahansa Stade Tunisieniin. Ura Al-Wahdassa ei pelaajan mukaan ollut kannattava kärsittyään kauden aikana ylipainosta, eikä sarjan taso ollut toivotunlainen.

Akrout palasi takaisin kotimaahansa Tunisiaan kuultuaan silloisen päävalmentajan Humberto Coelhon käyttäneen myös kotimaan sarjoissa pelaavia pelaajia. Pian hän solmi kolmevuotisen sopimuksen Club Africainin kanssa, joka kuuluu Tunisian pääsarjan kärkijoukkueisiin.

## Lähteet

## Aiheesta muualla
* Kawarji.com 
* Weltfussball.de 
* Transfermarkt
Fenderi

**Fenderi** eli **fendari** eli **lepuuttaja** on veneen kylkeen tai laituriin kiinnitettävä pehmuste, jonka tarkoitus on suojata hankautumiselta yms. Fenderit valmistetaan tavallisesti vahvasta muovista ja täytetään ilmalla. Yleensä ne ovat muodoltaan pyöreäpäisiä lieriöitä, joskus palloja tai litteitä tyynyjä. 

Fendereitä käytetään kaikenkokoisissa veneissä estämään kylkien vahingoittuminen rantautuessa tai tuulen työntäessä venettä laituria vasten. Veneilyalan liikkeet myyvät erikokoisia ja -värisiä fendereitä. Fenderin voi valmistaa myös itse köydestä punomalla.
HMS Charybdis (88)

**HMS Charybdis** (viirinumero 88) oli Britannian kuninkaallisen laivaston Dido-luokan ilmatorjuntaristeilijä.

## Valmistus

Alus  tilattiin osana vuoden 1938 laivasto-ohjelmaa Cammell Lairdin telakalta, missä köli laskettiin 9. marraskuuta 1939. Alus laskettiin vesille 17. syyskuuta 1940 ja otettiin palvelukseen 3. joulukuuta 1941.

## Palvelus
Palvelukseen otettaessa alus liitettiin Kotilaivastoon, mistä se siirrettiin huhtikuussa 1942 Gibraltarille Force H:hon korvaamaan ''HMS Hermione''. Alus osallistui Maltan saattueiden suojaamiseen (operaatiot Harpoon ja Pedestal) sekä lentokoneiden toimittamiseen Maltan puolustajille.

Marraskuussa alus kuului Pohjois-Afrikan maihinnousun itäisen maihinnousun Force O:hon. Alus osallistui syyskuussa 1943 Salernon maihinnousuun, josta se palasi Plymouthin osastoon.

*Charybdikseen* osui 23. lokakuuta 1943 Saksan laivaston torpedoveneen *T23* ja/tai *T27*:n laukaisema torpedo yöllisessä taistelussa Bretagnen pohjoisrannikolla. Osuman seurauksena alus upposi.

## Lähteet
*

### Viitteet
Aldabrachelys gigantea hololissa

**Aldabrachelys gigantea hololissa** on luonnosta hävinnyt aldabranjättiläiskilpikonnan alalaji. Se asutti ennen Seychellien kiviperäisiä saaria, joilla se laidunsi marskimaiden ja purojen reunoja. *Aldabrachelys gigantea hololissa* oli varsin yleinen, kunnes 1600-luvulla saarille saapuvat tutkimusmatkailijat ja uudisraivaajat alkoivat viedä pois ja tappaa massoittain kilpikonnia. Nykyisin ainoat tunnetut yksilöt elävät vankeudessa.

## Koko ja ulkonäkö
Uroksen kilpi on noin 100 senttiä pitkä, naaraan noin 80 senttiä. Suurimman painon saavuttanut *Aldabrachelys gigantea hololissa* -yksilö painoi 254 kiloa. Yleisväritys on tumma.
## Lisääntyminen
Parittelun jälkeen naaras munii 9–25 munaa, jotka kuoriutuvat 120–130 päivän kuluttua. Munat ovat 6–7 sentin pituisia. Kilpikonnat saavuttavat sukukypsyyden 20–25 vuoden iässä.

## Katoaminen ja uudelleenlöytyminen
*Aldabrachelys gigantea hololissan* kanta oli 1600-luvulta alkaen ollut vähenemässä, sillä tutkimusmatkailijat ja uudisraivaajat veivät pois ja tappoivat joukoittain kilpikonnia. 1840-luvulla laji oli kadonnut luonnosta ja sen oletettiin kuolleen sukupuuttoon. Kuitenkin 1990-luvulla huomattiin, että kahdeksan Seychelleillä vankeudessa pidettyä kilpikonnaa edustivat tosiasiassa sukupuuttoon kuolleena pidettyä alalajia *Aldabrachelys gigantea hololissa*. Kilpikonnia varten tehtiin lisääntymisohjelma, joka tuotti hyvää tulosta. Vuonna 2009 sen ansiosta oli syntynyt jo 140 uutta *Aldabrachelys gigantea hololissa* -alalajin poikasta. Myöhemmin samanlaisia muodoltaan poikkeavia jättiläiskilpikonnia on löydetty myös muista eläintarhoista ympäri maailman.

## Lähteet
Thomas Östlund

**Thomas Östlund** (s. 9. syyskuuta 1965) on ruotsalainen uransa lopettanut jääkiekkomaalivahti. Hän on pelannut muun muassa AIK:ssa ja Djurgårdens IF:ssä Ruotsin pääsarjassa, Elitserienissä, sekä ammattilaisena Sveitsissä.

Östlund on pelannut Ruotsin maajoukkueessa MM-kilpailuissa 1995 Ruotsissa ja 1996 Wienissä Itävallassa. Vuoden 1995 finaalissa hän torjui maalilla Suomea vastaan.

Lokakuussa 1992 Östlund saavutti Elitserienissä ennätyksen pitämällä maalinsa puhtaana 201 minuuttia ja 18 sekuntia. Östlundin ennätys oli voimassa seitsemäntoista vuotta.
Nokipeipot

**Nokipeipot** (*Nigrita*) on loistopeippojen heimoon kuuluva varpuslintusuku. Nokipeippojen sukuun kuuluu BirdLifen mukaan neljä lajia.

## Nokipeippoihin kuuluvia lajeja
* Isonokipeippo (*Nigrita canicapillus*)
* Nokipeippo (*Nigrita luteifrons*)
* Nokiperäpeippo (*Nigrita fusconotus*)
* Tervapeippo (*Nigrita bicolor*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Nigrita
Oikeusinformatiikka

**Oikeusinformatiikka** on varsin laaja siviilioikeuden ala, joka syntyi Yhdysvalloissa 1940-luvulla tietokoneiden käytön alkamisen myötä, alun perin jurimetriikka -nimisenä. Myöhemmin siitä kehittyi kaksi suuntausta, *computer law* ja *computers and law*. Edellä mainittu liittyi ennen muuta tietotekniikan käytön oikeudellisiin kysymyksiin, jälkimmäinen oikeudelliseen tietoon ja sen käsittelyyn. Eurooppaan muotoutui sen sijaan saksalaistaustainen oikeusinformatiikan käsite, joka on painottunut informaatio-oikeuteen.  

## Osa-alueet
Saarenpään mukaan oikeusinformatiikan kohteena on informaation ja informaatioteknologioiden oikeudellinen sääntely ja molempien hyödyntäminen oikeudellisessa työssä. Usein  oikeusinformatiikka jaetaan neljään osa-alueeseen:
* oikeudellinen tietojenkäsittely
* oikeudellinen tieto
* informaatio-oikeus
* tietotekniikkaoikeus.

Näistä kaksi ensimmäistä muodostavat oikeusinformatiikan perinteisimmät alueet, joiden taustalla ovat paitsi tuomioistuinlaitoksen käyttämät tietojärjestelmät, myös ns. automaattisen päätöksenteon ja hallinto-automaation kysymykset. Niillä on liityntöjä oikeusteoriaan koskien oikeudellisen tiedon syntymistä, kehitystä ja käyttöä, toisin sanoen oikeudellista tietohuoltoa. Pohjoismaissa nämä kysymykset ovat liittyneet myös oikeudellisen tiedon viestintään. 

Informaatio-oikeuden merkitys on kasvanut tiedon yksityisyyden ja julkisuuden, sähköisen kaupankäynnin sekä tietoturvallisuuden kysymysten myötä. Informaatio-oikeudella on myös selviä liityntöjä tekijänoikeuteen.

Tietotekniikkaoikeus tarkoittaa ennen muuta tietotekniikan käytön sääntelyä ja tulkintaa useilla muilla oikeudenaloilla, kuten esimerkiksi tietotekniikkasopimukset ja -rikokset sopimus- ja rikosoikeudessa.

## Oikeusinformatiikka Suomessa
Saarenpään mukaan nykyisin oikeusinformatiikkana tunnettuun alaan liittyviä kysymyksiä on tarkasteltu jo ennen tieteenalan varsinaista syntymistä, mm. Kaarle Makkosen oikeusteorian väitöskirjassa *Zur Problematik der juridischen Entscheidung* vuodelta 1965 pohdittiin tietokoneen käyttöä tuomarina. Ruotsissa ja Norjassa oikeusinformatiikka vakiintui uraa uurtavien väitöstöiden myötä 1980-luvun puoliväliin mennessä. Suomessa vastaavaa ei tapahtunut. Lapin yliopistoon oikeusinformatiikan instituutti perustettiin vuonna 1992 professori Ahti Saarenpään aloitteesta. Vuonna 1997 se hyväksyttiin eurooppalaisen oikeusinformatiikan instituuttien järjestön Firiliten jäseneksi. 

Nykyään oikeusinformatiikka on tunnustettu oikeudenala, vaikka historiankirjoihin onkin jäänyt kaksi mikrotietokonetta lahjoituksena saaneiden yliopiston edustajien lausahdus IBM:n toimitusjohtajalle, että "Lakimiehethän eivät oikeastaan tietokoneita tarvitse."

## Katso myös
* Oikeusteknologia
 
## Lähteet

## Kirjallisuutta
* 
* 
* 

## Aiheesta muualla
* Ahti Saarenpää oikeusinformatiikasta
* Ahti Saarenpään luentoja oikeusinformatiikasta ja informaatio-oikeudesta
* Lapin yliopisto, oikeusinformatiikka
* Helsingin yliopisto, oikeusinformatiikka
Geoffrey Fisher

**Geoffrey Fisher** (5. toukokuuta 1887 – 15. syyskuuta 1972) PC, oli Canterburyn arkkipiispa vuosina 1945–1961. Hänet nimitettiin Chesterin piispaksi vuonna 1932 ja Lontoon piispaksi vuonna 1939.

Arkkipiispana Fisher aloitti vuodesta 1603 samana pysyneen kirkkolain uudistuksen. Jäätyään eläkkeelle vuonna 1961 hänet nimitettiin parlamentin ylähuoneeseen paronin arvolla.
Jigme Wangchuck

**Jigme Wangchuck** (; 1905 – 30. maaliskuuta 1952) oli Bhutanin kuningas. Wangchuckista tuli maansa kuningas 21. elokuuta 1926, ja hän toimi virassaan kuolemaansa asti.

Wangchuk oli isänsä Ugyen Wangchuckin vanhin poika. Hänelle opetettiin englantia, hindiä ja buddhalaista kirjallisuutta.

Wangchuckin hallitsema Bhutan jatkoi lähes täydellistä eristäytymistään muusta maailmasta pitäen yllä rajattuja suhteita ainoastaan Yhdistyneeseen kuningaskuntaan, jonka siirtomaa Intia tuolloin oli. Intia peri ulkosuhteet pian itsenäistymisensä jälkeen vuonna 1949. Wangchuckin kuoltua tämän poika, Jigme Dorji Wangchuck, nousi kuninkaaksi.

## Lähteet
*Bhutanmajestictravel.com
Seltterivesi

**Seltterivesi** eli Selters-merkkinen kivennäisvesi on alkujaan Saksassa Hessenin osavaltiossa Seltersin Niederseltersissä pullotettu terveyslähteen hiilihappopitoinen kivennäisvesi, soodavesi, jossa on muun muassa soodaa (natriumbikarbonaattia). Keinotekoista "seltterivettä" voidaan valmistaa liuottamalla veteen samoja suoloja ja puristamalla siihen hiilihappoa. Sitä on käytetty monta sataa vuotta pöytä- ja terveysjuomana.

Lähde sijaitsee Seltersissä Niederseltersin (Selters) osa-alueella (ortsteil). Samanlaista kivennäisvettä saadaan lähellä olevan Ober-Seltersin ja Hessenin Oberliessenin kaakkoisosassa olevan Seltersin lähteistä. Vesi virtaa maan sisältä noin 12 celsiusasteisena. Se sisältää litraa kohden ruokasuolaa 2,3 grammaa, natriumhydrokarbonaattia 1,2 g, kalsiumhydrokarbonaattia 0,4 g, magnesiumhydrokarbonaattia 0,3 g, kaliumsulfaattia 0,05 g ja pieniä määriä muita suoloja. Muihin kivennäisvesiin verrattuna veden hiilihaponpitoisuus on melko suuri.

Nimestä on tullut Keski-Euroopassa samanlainen mineraalivettä tarkoittava yleiskäsite kuin Suomessa vichyvesi, jonka nimi johtuu Vichyn kaupungista. 

## Lähteet

## Aiheesta muualla
* 
* Seltteriveden valmistaja
Vaahteraliigan kausi 2009

**Kausi 2009 Vaahteraliigassa** oli Vaahteraliigan historian 30. kausi. Hallitsevana mestarina kauteen lähti Porvoon Butchers. Kausi käynnistyi 30. toukokuuta 2009 ja Vaahteramalja XXX pelattiin 29. elokuuta 2009 Vantaalla ISS Stadionilla. Sen vei totutusti Butchers, joka voitti edellisvuoden tavoin Roostersin (47–16). Mestaruus oli Butchersien viides perättäinen. Pronssille palasi kahden vuoden tauon jälkeen Crocodiles.

Juhlakauden vuoden pelaajaksi valittiin Roostersin keskushyökkääjä Henri Myöhänen, joka palkittiin myös vuoden etenijänä ja hyökkääjänä.

## Sarjataulukko

## Ottelut

Kaudella 2009 pelattiin kymmenen kierrosta, ja jokainen joukkue pelasi yhteensä kymmenen ottelua. Ensimmäinen kierros pelattiin 30. toukokuuta – 1. kesäkuuta, ja kymmenes kierros 15. elokuuta.

### 1. kierros

1. kierros: 30.5.–1.6.

### 2. kierros

2. kierros: 6.–7.6. + 15.7. (siirretty Jaguaarit-Trojans)

### 3. kierros

3. kierros: 13.–14.6. ja 27.6.

### 4. kierros

4. kierros: 3.–5.7.

### 5. kierros

5. kierros: 11.–12.7.Varapäivä: 15.7., EuroBowl

### 6. kierros

6. kierros: 18.–19.7.

### 7. kierros

7. kierros: 25.–27.7.

### 8. kierros

8. kierros: 1.–3.8.

### 9. kierros

9. kierros: 8.–10.8.

### 10. kierros

10. kierros: 15.8.

## Pudotuspelit

## Lähteet
Joensuun Palloseura

**Joensuun Palloseura** eli **JoPS** on Joensuun vanhin jalkapalloseura. Seura on perustettu vuonna 1929 ja se on pelannut Suomen toiseksi korkeimmalla sarjatasolla yhteensä kuuden kauden ajan vuosien 1938 ja 1968 välillä. Vuodesta 2018 seuran edustusjoukkue on pelannut  Vitosen Itä-Suomen lohkossa.

## Historiaa
JoPS:n lajeina ovat olleet jääpallo, pesäpallo (1929), jalkapallo ja verkkopallo (tennis). Jalkapallotoiminnan seura aloitti virallisesti vuonna 1930. Samana vuonna perustettiin Suomen Palloliiton Karjalan piiri. 

JoPS oli 1940-luvulla Pohjois-Karjalan johtava jääpalloseura. Joukkue nousi mestaruussarjaan vuonna 1939 ja pysyi korkeimmalla sarjatasolla aina vuoteen 1949 saakka pääsemättä kuitenkaan kertaakaan mitaleille. Joukkueessa pelasi tuolloin maajoukkueeseenkin noussut maalivahti Kile Viitalahti. Jääpallotoiminnan kohokohtia olivat myös ruotsalaisseuroja vastaan pelatut kansainväliset ystävyysottelut niin Joensuussa kuin Ruotsissakin. 1950-luvun alussa JoPS menetti kaupungin ykkösseuran aseman Joensuun Maila-Pojille ja alkoi panostaa enemmän jalkapalloiluun. 

JoPS hallitsi Pohjois-Karjalan jalkapalloilua aina 1970-luvulle saakka. Joukkue saavutti Palloliiton Joensuun piirin mestaruudet peräkkäin vuosina 1949-1956. Menestys jatkui nousulla Suomensarjaan eli toiseksi korkeimmalle sarjatasolle kaudeksi 1958. Seuraavana vuonna joukkue kuitenkin putosi takaisin maakuntasarjaan. Uudelleen joukkue nousi Suomensarjaan vuonna 1963. Vuoden 1964 kymmenes sija Suomensarjan itälohkossa ei kuitenkaan riittänyt sarjapaikan uusimiseen. Viimeisen kerran JoPS pistäytyi Suomensarjassa vuonna 1968 ”ranskalaisen visiitin” verran. 

Vuoden 1970 sarjajärjestelmän uudistus sijoitti JoPS:n 3. divisioonaan. Joukkue nousi 2. divisioonaan kaudeksi 1973, mutta epäonnistui keräten vain neljä sarjapistettä. Seuran toiminnan hiivuttua JoPS yhdistyi JMP:n kanssa Karpaloksi lokakuussa 1973. JoPS tuli taas piirin toimintaan vuonna 1976 ja pelasi 1980-luvulla 3. divisioonassa. JoPS toimi 1. divisioonaan nousseen Karpalon sisarseurana, mutta molempien toiminta hiipui 1980-luvun loppupuolella Karpalon pudottua ykkösestä aina kolmoseen saakka.
 
Yli kymmenen vuoden hiljaiselon jälkeen JoPS nousi seuranimenä uudelleen esiin 2000-luvulla, jolloin seuran edustusjoukkue aloitti toimintansa uudelleen. Joukkue on pelannut kolmosta vuodesta 2002 lähtien.

## Pesäpallo
### Junioritoiminta

## Tunnettuja pelaajia
* Raimo Kauppinen
* Seppo Pelkonen

## Lähteet

## Aiheesta muualla
*Seuran kotisivut
Red Cat

**Red Cat** oli Altian valmistama likööri, jossa on 15 % alkoholia. Red Catilla on myös muita sisaruksia, kuten Brown Cat, Green Cat, Yellow Cat, Pink Cat ja Black Cat Lakritsi Shake, joka sisältää 17 % alkoholia ja jota myydään vain 35 cl pulloissa, toisin kuin muita Cat-juomia, joita myydään 70 cl pulloissa. Red Cat on makea, vähän kirpeä ja hedelmäinen alkoholijuoma.
Souleymane Ndéné Ndiaye

**Souleymane Ndéné Ndiaye** (s. 6. elokuuta 1958 Kaolack) on senegalilainen poliitikko ja maan pääministeri 2009–2012. Hän on Senegalin demokraattisen puolueen jäsen ja toiminut ministerinä vuodesta 2005 lähtien.

Ndiaye on koulutukseltaan lakimies. Hänet valittiin Guinguinéon pormestariksi 2002. Hän oli myöhemmin presidentti Abdoulaye Waden puhemiehenä ja erikoisneuvonantajana. Työministeriksi hänet nimitettiin 2005, jonka jälkeen Ndiaye oli 2005–2007 presidentin henkilökunnan päällikkö ja merellistalouden ministerinä 2007–2009.
HMS Hermione (74)

**HMS Hermione** (viirinumero 74) oli Britannian kuninkaallisen laivaston Dido-luokan ilmatorjuntaristeilijä.

## Valmistus

Alus  tilattiin osana vuoden 1937 laivasto-ohjelmaa Alexander Stephen and Sonsilta, missä köli laskettiin 6. lokakuuta 1937. Alus laskettiin vesille 18. toukokuuta 1939 ja otettiin palvelukseen 25. maaliskuuta 1941.

## Palvelus
*Hermione* palveli 2. risteilijäviirikössä Saksan laivaston taistelulaivan ''Bismarckin'' metsästyksen aikana, minkä jälkeen alus siirrettiin kesäkuussa 1941 Gibraltarille Force H:hon. Aluksella olleet puolen tuuman ilmatorjuntakonekiväärit korvattiin loka-marraskuussa 1941 viidellä yksiputkisella 20 millimetrin ilmatorjuntatykillä. Alus osallistui Maltan saattueiden suojaamiseen.

Alus upotti 2. elokuuta 1941 törmäämällä Italian laivaston sukellusvene *Tembienin* Sisilian kapeikossa. Maaliskuussa 1942 alus oli suojaamassa operaatio Ironcladin maihinnousulaivastoa Gibraltarilta Durbaniin ja toukokuussa se osallistui varsinaiseen Madagaskarin maihinnousuun. Se siirtyi itäiselle Välimerelle 15. risteilijäviirikköön, jonka mukana se oli kesäkuussa 1942 suojaamassa operaatioiden Vigorous ja Harpoon saattueita.

*Hermioneen* osui 16. kesäkuuta Kreetan eteläpuolella Saksan laivaston sukellusvene *[[U-205]]*:n laukaisema torpedo upottaen aluksen.

## Lähteet
*

### Viitteet
HMS Naiad (93)

**HMS Naiad** (viirinumero 93) oli Britannian kuninkaallisen laivaston Dido-luokan ilmatorjuntaristeilijä.

## Valmistus

Alus tilattiin vuoden 1936 laivasto-ohjelmassa Hawthorn Leslie and Companylta, missä köli laskettiin 26. elokuuta 1937. Alus laskettiin vesille 3. helmikuuta 1939 ja otettiin palvelukseen 24. heinäkuuta 1940.

## Palvelus
Palvelukseen otettaessa alus liitettiin Kotilaivastoon, jossa se valvoi merireittejä sekä suojasi saattueita. Marraskuussa 1940 alus osallistui 15. risteilijäviirikössä *[[HMS Jervis Bay]]n* upottaneiden Saksan laivaston sotalaivojen etsintään. Pari seuraavaa kuukautta alus suojasi WS-saattueita Freetowniin, mutta tammikuussa 1941 se palasi pohjoisille reiteille. *Naiad* havaitsi Atlantille murtautuvat Saksan laivaston taisteluristeilijät ''Scharnhorstin'' ja ''Gneisenaun'' Islannin eteläpuolella.

Toukokuussa alus oli 15. risteilijäviirikön lippulaivana Force H:ssa Gibraltarilla suojaamassa Maltan saattueita. Alus osallistui Kreetan evakuointeihin ja Vichyn Ranskan joukkoja vastaan käytyihin taisteluihin Syyriassa, missä se yhdessä *[[HMNZS Leander]]in* kanssa upotti Vichyn Ranskan laivaston hävittäjän *[[FS Guépard (1929)|Guépardin]]*.

Alukselle asennettiin syyskuussa 1941 viisi yksiputkista 20 millimetrin ilmatorjuntatykkiä sekä tutkajärjestelmät.

Alus palasi Maltan saattueiden suojaamistehtävään, kunnes se lähti maaliskuussa 1942 Aleksandriasta hyökätäkseen vaurioituneen Italian laivaston risteilijän kimppuun. Ilmoitus oli kuitenkin väärä ja paluumatkalla alukseen osui 11. maaliskuuta Mersa Matruhin pohjoispuolella Saksan laivaston sukellusveneen *[[U-605|U-605:n]]* laukaisema torpedo, joka upotti aluksen.

## Lähteet
*

### Viitteet
HMS Scylla (98)

**HMS Scylla** (viirinumero 98) oli Britannian kuninkaallisen laivaston Dido-luokan ilmatorjuntaristeilijä.

## Valmistus

Alus  tilattiin vuoden 1938 laivasto-ohjelmassa Scotts Shipbuilding and Engineering Companyltä, missä köli laskettiin 9. huhtikuuta 1939. Alus laskettiin vesille 24. heinäkuuta 1940 ja otettiin palvelukseen 12. kesäkuuta 1942.

## Palvelus
Palvelukseen otettaessa alus liitettiin Kotilaivastoon. Se suojasi Jäämeren saattueita, kunnes alus lähti  28. lokakuuta Gibraltarille. Marraskuussa alus osallistui Pohjois-Afrikan maihinnousuun itäisen maihinnousualueen Force O:ssa. Alus siirrettiin joulukuussa Biskajanlahdelle tuhoamaan kotiinpalaavia saksalaisia saarronmurtajia. *Scylla* valtasi 1. tammikuuta 1943 Finisterren luoteispuolella *Rhakotiksen*.

Helmikuussa alus palasi Kotilaivastoon suojaamaan Jäämeren saattueita, mutta se palasi kesäkuussa Biskajanlahdelle suojaamaan sukellusveneidentorjunta-aluksia. Alus kuului syyskuussa Salernon maihinnousussa saattuetukialusryhmään, josta se palasi lokakuussa Englantiin muutettavaksi saattuetukialusryhmän lippulaivaksi. Alus palasi telakalta huhtikuussa 1944.

Alus oli Normandian maihinnousussa Itäisen osaston lippulaivana, mutta se osui miinaan 23. kesäkuuta vaurioituen pahoin. Alus merkittiin rakenteellisesti täysin tuhoutuneeksi. Vaikka se hinattiin Portsmouthiin alusta ei kuitenkaan romutettu. Alusta käytettiin 1948-1950 maalilaivana.

*Scylla* saapui 4. toukokuuta 1950 T. Wardsille Barrow-in-Furnessiin romutettavaksi.

## Lähteet
*

### Viitteet
HMS Sirius (82)

**HMS Sirius** (viirinumero 82) oli Britannian kuninkaallisen laivaston Dido-luokan ilmatorjuntaristeilijä.

## Valmistus

Alus tilattiin vuoden 1937 laivasto-ohjelmassa Portsmouthin telakalta, missä köli laskettiin 6. huhtikuuta 1938. Alus laskettiin vesille 18. syyskuuta 1940 ja otettiin palvelukseen 6. toukokuuta 1942. Aluksen valmistumista viivästytti ilmahyökkäyksen aiheuttamat vauriot.

## Palvelus
Palvelukseen otettaessa alus liitettiin Kotilaivastoon, kunnes se siirrettiin elokuussa Välimerelle tukemaan operaatio Pedestalia. Alus siirrettiin eteläiselle Atlantille etsimään saksalaisia saarronmurtajia Kauko-Idän reiteiltä, mistä se palasi marraskuussa Välimerelle osallistuakseen Pohjois-Afrikan maihinnousuihin.

Joulukuussa alus liitettiin Force Q:hon Bônen niemimaalle häiritsemään akselivaltojen Tunisian ja Italian välisiä saattueita, kunnes Pohjois-Afrikassa olleet akselivaltojen joukot antautuivat. Alus liitettiin 12. risteilijäviirikköön, jonka mukana se heinäkuussa oli Sisilian maihinnousussa. Seuraavien kuukausien aikana alus tuki maissa olevien joukkojen taistelua ja syyskuussa se oli miehittämässä liittoutuneiden haltuun ottamaa Taranton satamaa.

Alus siirrettiin Adrianmerelle, jossa se taisteli 5. lokakuuta 1943 saksalaista Dodekanesian saaristoon matkalla olevaa saattuetta vastaan. Alukseen osui 17. lokakuuta Scarpanton edustalla lentopommi. Se siirrettiin korjattavaksi Massawaan telakalle, missä yksi yksiputkinen 20 millimetrin ilmatorjuntatykki korvattiin kadella yksiputkisella Boforsin 40 millimetrin Mk III -ilmatorjuntatykillä. Aluksen korjaukset valmistuivat helmikuussa 1944, jonka jälkeen se lähti Englantiin liittyäkseen Normandian maihinnousua varten koottuun laivastoon. Alus oli maihinnousun itäisen osaston reservinä.

Elokuussa alus palasi Välimerelle Etelä-Ranskan maihinnousuun, josta se siirrettiin edelleen Aegean merelle. Alus oli lokakuussa mukana Ateenan takaisin valtauksessa.

Alus jatkoi palvelustaan Välimeren laivaston 15. risteilijäviirikössä, kunnes se palasi 1946 Englantiin. Alus siirrettiin huollettavaksi Portsmouthin telakalle, mistä vapauduttuaan se liitettiin maaliskuussa 1947 Kotilaivaston 2. risteilijäviirikköön. Alus poistettiin palveluksesta 1949 ja siirrettiin poistolistalle 1956. *Sirius* saapui 15. lokakuuta 1956 romutettavaksi Hughes Bolkowille Blythiin.

## Lähteet
*

### Viitteet
Manacapuru

**Manacapuru** on kaupunki Brasiliassa Amazonasin osavaltiossa. Vuonna 2010 kaupungissa oli  85&nbsp;144 asukasta. Alueella tuotetaan sahatavaraa, polttopuuta, luonnonkumia, brasilpähkinöitä ja Euterpe-suvun palmuista saatavia açaí-hedelmiä. Se on saanut nimensä Amazonin sivujoesta Rio Manacapurusta.  

## Lähteet

## Aiheesta muualla

*Kaupungin kotisivu (portugaliksi; valokuvia)
Seymour Nebenzahl

**Seymour Nebenzahl** tai **Seymour Nebenzal** (22. heinäkuuta 1897 New York, Yhdysvallat – 23. syyskuuta 1961 München, Länsi-Saksa) oli yhdysvaltalainen elokuvatuottaja.

Nebenzahl oli New Yorkissa syntynyt juutalainen, joka aloitti elokuvauransa Saksassa. Hän perusti ohjaaja Richard Oswaldin kanssa Nero-Filmin 1924. Saksassa Nebenzahl tuotti mm. Georg Wilhelm Pabstin elokuvat *[[Pandoran lipas (elokuva)|Pandoran lipas]]* ja *[[Kerjäläisooppera (elokuva)|Kerjäläisooppera]]*, Fritz Langin elokuvat *[[M – kaupunki etsii murhaajaa]]* ja *[[Tri Mabusen testamentti]]* sekä Paul Czinnerin *[[Ariane (elokuva)|Arianen]]*. Natsien valtaan nousun jälkeen Nebenzahl karkasi Ranskaan ja Hollywoodiin 1939. Yhdysvalloissa hän käytti sukunimestään muotoa Nebenzal.

Nebenzalista tuli PRC:n sijoittaja ja tuottaja 1942. PRC:lle hän tuotti muun muassa Edgar G. Ulmerin elokuvan *[[Elää vain kerran]]*. Hänen huomatuimmat tuotantonsa olivat kuitenkin hänen omistuksessaan olleiden saksalaisten elokuvien uudelleenfilmatisoinnit. Nebenzal tuotti *[[Kadonnut maailma (vuoden 1932 elokuva)|Kadonneen maailman]]* uudelleen nimellä *[[Atlantiksen houkutuslintu]]* ja rikosdraaman *M – kaupunki etsii murhaajaa* nimellä *[[M (vuoden 1951 elokuva)|M]]*.

## Valikoitu filmografia
**[[Jalokivihuijarit]]* (*Sein größter Bluff*, 1927)
**[[Scampolo (vuoden 1928 elokuva)|Scampolo]]* (1928)
**[[Pandoran lipas (elokuva)|Pandoran lipas]]* (*Die Büchse der Pandora*, 1929)
**[[Länsirintama (elokuva)|Länsirintama]]* (*Westfront 1918*, 1930)
**[[M – kaupunki etsii murhaajaa]]* (*M*, 1931)
**[[Toveruus (elokuva)|Toveruus]]* (*Kameradschaft*, 1931)
**[[Kerjäläisooppera (elokuva)|Kerjäläisooppera]]* (*Die 3 Groschen-Oper*, 1931)
**[[Kadonnut maailma (vuoden 1932 elokuva)|Kadonnut maailma]]* (*Die Herrin von Atlantis*, 1932)
**[[Tri Mabusen testamentti]]* (*Das Testament des Dr. Mabuse*, 1933)
**[[Pariisilaiselämää]]* (*La vie parisienne*, 1936)
**[[Mayerlingin murhenäytelmä (vuoden 1936 elokuva)|Mayerlingin murhenäytelmä]]* (*Mayerling*, 1936)
**[[Kadonneita tyttöjä]]* (*Cargaison blanche*, 1937)
**[[Elää vain kerran]]* (*Tomorrow We Live*, 1942)
**[[Vainooja]]* (*The Chase*, 1946)
**[[Rohkeita otteita]]* (*Whistle Stop*, 1946)
**[[Taivas vain tietää]]* (*Heaven Only Knows*, 1947)
**[[Atlantiksen houkutuslintu]]* (*Siren of Atlantis*, 1949)
**[[M (vuoden 1951 elokuva)|M]]* (1951)
**[[Anna Suh – tyttö Hong Kongista]]* (*Bis zum Ende aller Tage*, 1961)

## Lähteet

## Aiheesta muualla
*
*
Varaždin

**Varaždin** (, , ) on kaupunki Pohjois-Kroatiassa Zagrebista 81 kilometriä pohjoiseen. Kaupungin asukasluku oli 47&nbsp;000 vuonna 2011.

## Lähteet

## Aiheesta muualla

* Varaždin Online 
* Varaždin
* Kuvia Varaždinista photocroatia.comissa 
* Kuvia Varaždinista